laion/Wikipedia-Exotic huggingface dataset:
קומבו (קמרון)

קומבו (בצרפתית: Kumbo) היא עיר שנוסדה ב-1977 והיא נמצאת באזור הצפון-מערבי של קמרון. העיר ידועה גם בשים קימבו (בצרפתית: Kimbo). העיר ממוקמת בצפון-מערב קמרון, כ-53 קילומטרים מהגבול של קמרון עם ניגריה. היא נמצאת כ-263 קילומטרים מעיר הבירה יאונדה וכ-53 קילומטרים מבירת האזור במנדה. הטמפרטורה הממוצעת היא 18 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא יוני (14 מעלות צלזיוס). כמות המשקעים הממוצעת היא 1,680 מילימטרים בשנה. חודש ספטמבר הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (2 מ"מ גשם). העיר ממוקמת ליד הכביש הלאומי N11. מדיה וקבצים בנושא קומבו בוויקישיתוף אתר האינטרנט הרשמי של קומבו Maps, Weather, and Airports for Kumbo, Cameroon, www.fallingrain.com Kumbo, www.geonames.org "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
הגיבור האחרון (תוכנית טלוויזיה רוסית)

הגיבור האחרון (ברוסית: Последний герой), היא גרסה רוסית לתוכנית המציאות הטלוויזיונית האמריקאית "הישרדות" ("Survivor"), המופקת ומשודרת ברשת הטלוויזיה TV3 ברוסיה. התוכנית משודרת מאז 17 בנובמבר 2001, בהנחיית סרגיי בודרוב הבן. את העונה הששית הנחתה קסניה סובצ'ק שהייתה המנחה-אישה השנייה בתולדות הזיכיון כולו. שם התוכנית הרוסית הוא רעיון שהצע על ידי סרגיי סופונב מהערוץ הראשון ברוסיה, בה שודרו שש העונות הראשונות, עד מרץ 2009. עשור לאחר סיום העונה הששית, בספטמר 2018 הוחלט כי החל ממרץ 2019 התוכנית תשודר בערוץ TV3. בעונה החדשה ישתתפו מדיומים ושחקני קולנוע וטלוויזיה רוסיים. הצילומים החלו בינואר 2019 באי פלוואן שבפיליפינים. למנחה נבחרה השחקנית יאנה טרויאנובה. העונה השמינית החלה את שידוריה במרץ 2020 בערוץ TV3 רוסיה. בינואר 2021 החלו צילומי עונה תשיעית ובה היו 16 משתתפים. באוקטובר 2019 התוכנית זכתה בפרס TEFI הרוסי בקטגוריית "תוכנית הריאליטי הטובה ביותר". הישרדות (תוכנית טלוויזיה אמריקאית) Game2: Winter אתר האינטרנט הרשמי של הגיבור האחרון "הגיבור האחרון", במסד הנתונים הקולנועיים IMDb (באנגלית) "הגיבור האחרון", במסד הנתונים הקולנועיים KinoPoisk (ברוסית)
יציאת מחשב (חומרה)

בחומרת מחשב, יציאת מחשב (באנגלית: Port) מאפשרת לחבר בין מחשב למחשבים אחרים או לחיבור לציוד היקפי כגון התקני קלט ופלט. ליציאות מחשב יש שימושים רבים - לחיבור צג, מצלמת אינטרנט, רמקולים או ציוד היקפי אחר. מבחינה פיזית יציאת מחשב היא שקע מיוחד במחשב, אליו ניתן לחבר כבל או התקן מיוחד. ליציאות המחשב הנפוצות יש מגוון רחב של צורות כגון עיגול (PS/2), מלבני (FireWire), מרובע (תקע טלפון), טרפז (D-Sub), וכו'. ישנם מספר יציאות מחשב שהפכו סטנדרטיות ברוב המחשבים, כגון יציאת ה-USB. מדיה וקבצים בנושא יציאת מחשב בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
חוף דאנקו

חוף דאנקו (באנגלית: Danco Coast) הוא חלק מהחוף המערבי של חצי האי האנטארקטי בארץ גרהאם שבאנטארקטיקה. החוף מצוי בין כף סטרנק לבין כף רנאר. החוף גובל במעבר אגירה המפריד בין החוף לבין האי למייר. בחוף מצויים נקודת באבאזון ומפרצון סלווסן. החוף נחקר בחודשים ינואר ופברואר 1898 על ידי המשלחת האנטארקטית הבלגית בפיקודו של אדריאן דה ז'רלאש. ז'ארלש קרא לחוף על שמו של לוטננט אמיל דאנקו (Emile Danco) חבר המשלחת שמת במהלך עבודת המשלחת, ב-5 ביוני 1898. • R. Casaux, M. L. Bertolin, A. Carlini, Feeding habits of three seal species at the Danco Coast,Antarctica: a re-assessment, Polar Biol (2011) 34:1615–1620, DOI 10.1007/s00300-011-0994-1 חוף דאנקו באתר הסקר הגאולוגי של ארצות הברית חוף דאנקו באתר הגאזט האנטארקטי המשווה SCAR של ממשלת אוסטרליה תצלום לוויין של אזור חוף דאנקו מפת אזור חוף דאנקו חוף דאנקו והאי דספשן, סרטון באתר יוטיוב מידע היסטורי וגאוגרפי מידע היסטורי וגאוגרפי על מעבר אגיירה
מארק הויזינחה

מארק הויזינחה (בהולנדית: Mark Huizinga; נולד ב-10 בספטמבר 1973) הוא ג'ודוקא עבר הולנדי אשר התחרה בקטגוריית המשקל עד 90 ק"ג, האלוף האולימפי מסידני 2000. הויזינחה השתתף ארבע פעמים במשחקים האולימפיים בשנים 1996, 2000, 2004 ו-2008 וזכה בשלוש מדליות. באטלנטה 1996, הויזינחה זכה במדליית הארד. בסיבוב הראשון הוא הפסיד בהחלטת שופטים לג'ון קי-יונג הדרום-קוריאני לאחר שהקרב נגמר בשוויון. הויזינחה נשר לקרבות הניחומים שם ניצח באיפון את סרג' ביוולה אבולו הקמרוני. בשני הקרבות הבאים הוא ניצח שוב באיפון את יוסוואני דספניה הקובני ואת ניקולס ז'יל הקנדי ועלה לקרב על מדליית הארד. בקרב על המדליה הויזינחה התמודד מול אדריאן קרויטורו הרומני וניצח באיפון 2 דקות ו-16 שניות לסיום. באולימפיאדת סידני 2000, הויזינחה זכה במדליית הזהב בקטגוריית המשקל עד 90 ק"ג. בסיבוב הראשון הוא ניצח באיפון את יוסוואני דספניה הקובני לאחר תרגיל סיאו-נגי, בשמינית הגמר הוא ניצח באיפון את בריאן אולסון האמריקאי כשביצע תרגיל טאי-אוטושיסאה-קומי-וואזה. ברבע הגמר הוא ניצח בניקוד קוקה את אדריאן קרויטורו הרומני ובחצי הגמר הוא גבר באיפון על קית' מורגן הקנדי לאחר תרגיל סיאו-נגי מוצלח דקה ו-38 שניות מהפתיחה. בגמר הויזינחה התמודד מול קרלוס הונורטו הברזילאי וניצח באיפון כאשר דקה ו-38 שניות לסיום הוא ביצע תרגיל אוצ'י-מטה-גאשי מוצלח. באולימפיאדת אתונה 2004, הויזינחה נבחר להיות נושא הדגל של המשלחת ההולנדית בטקס הפתיחה וזכה במדליית ארד אולימפית נוספת. בסיבוב הראשון הוא ניצח באיפון תוך 57 שניות את גרהרד דמפף הגרמני לאחר תרגיל אוצ'י-מטה. בשמינית הגמר הוא הפסיד להוואנג הי-טה הדרום קוריאני ונשר לקרבות בית הניחומים. לאחר שניצח בבית הניחומים את פשמיסלב מתיאשק הפולני בניקוד יוקו, את קית' מורגן הקנדי באיפון ואת אדוארדו קוסטה הארגנטינאי באיפון הוא עלה לקרב על מדליית הארד. בקרב על המדליה הויזינחה התמודד מול וינסטון גורדון הבריטי וניצח באיפון תוך דקה ו-51 שניות כאשר ביצע תרגיל בשם אורה-נגה. הויזינחה מחזיק במדליית ארד מאליפות העולם (2005). באליפויות אירופה הוא זכה ב-12 מדליות; חמש מדליות זהב (1996, 1997, 1998, 2001 ו-2008), שתי מדליות כסף (2000 ו-2004) וחמש מדליות ארד (1994, 1999, 2002, 2003 ו-2005). במהלך הקריירה הויזינחה זכה במעל ל-40 מדליות בטורנירים מהסבב העולמי וביניהן מדליות זהב מטורנירי טוקיו ופריז היוקרתיים. כמו כן, הוא זכה עשר פעמים באליפות הולנד. הויזינחה פרש מג'ודו תחרותי ב-8 בנובמבר 2008, כמה חודשים אחרי אולימפיאדת בייג'ינג 2008 ובין השנים 2010–2012 היה המאמן הראשי של נבחרת הנשים של הולנד בג'ודו. מדיה וקבצים בנושא מארק הויזינחה בוויקישיתוף מארק הויזינחה, ברשת החברתית פייסבוק מארק הויזינחה, ברשת החברתית אקס (טוויטר) מארק הויזינחה, ברשת החברתית אינסטגרם מארק הויזינחה, באתר olympedia.org מארק הויזינחה, באתר איגוד הג'ודו העולמי מארק הויזינחה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
פתוש

פַתוּשׁ או פאתוש (בערבית: فتوش; לעיתים נכתב גם פטוש או פאטוש) הוא סלט מהמטבח המזרח-תיכוני, העשוי מפיסות פיתה מטוגנת, בשילוב עם ירקות כגון צנונית, מלפפון או עגבנייה, ולעיתים גם חסה או פטרוזיליה. מטרתו של הסלט – לעשות שימוש חוזר ולנצל פיתה שהתייבשה. מקורו של הסלט במטבח הלבנוני והוא נפוץ מאוד גם בישראל. פרנץ' טוסט פנצנלה רוטב לחם מדיה וקבצים בנושא פתוש בוויקישיתוף מתכון לסלט פטוש באתר "השולחן" מתכון לסלט פטוש עם חצילים של נוף עתאמנה אסמאעיל אתר ואלה אוכל (הקישור אינו פעיל, 17 בספטמבר 2024) ערך זה הוא קצרמר בנושא המזרח התיכון ובנושא מזון. אתם מוזמנים לתרום לוויקיפדיה ולהרחיב אותו.
1594

שנת 1594 היא השנה ה-94 במאה ה-16. זוהי שנה רגילה, שאורכה 365 ימים. 1 בינואר 1594 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 27 בפברואר – אנרי הרביעי מוכתר כמלך צרפת 19 בפברואר – הנרי פרדריק, נסיך ויילס (נפטר ב-1612) 15 ביוני – ניקולא פוסן, צייר צרפתי (נפטר ב-1665) 9 בדצמבר – גוסטב השני אדולף, מלך שוודיה (נפטר ב-1632) 2 בפברואר – ג'ובאני פלסטרינה, מלחין איטלקי (נולד ב-1525 בערך) 31 במאי – טינטורטו, צייר איטלקי מתקופת הרנסאנס (נולד ב-1518) 14 ביוני – אורלנדו לאסוס, מלחין פלמי (נולד ב-1530 או 1532) 15 באוגוסט – תומאס קיד, מחזאי אנגלי (נולד ב-1558) 2 בדצמבר – גרארדוס מרקטור, גאוגרף פלמי (נולד ב-1512) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1594 התחילה ביום י"ט בטבת ה'שנ"ד (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ט' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1594 לפי הלוח היוליאני Nothing. ילידי 1594‎ נפטרים ב-1594‎ מדיה וקבצים בנושא 1594 בוויקישיתוף
She Drives Me Crazy

She Drives Me Crazy הוא שיר שבוצע על ידי הלהקה האנגלית פיין יאנג קניבלז, יצא לאור בשנת 1988, ונכלל באלבום "The Raw & the Cooked" שיצא בשנת 1989. השיר הגיע למקום החמישי במצעד הסינגלים הבריטי. הוא זכה להצלחה גדולה יותר בארצות הברית, שהה שם שבוע אחד בראש מצעד הבילבורד הוט 100, והיה לאחד משני שירים של הלהקה שהגיעו למקום הראשון במצעד זה. גם באוסטרליה, קנדה, ספרד, אוסטריה וניו זילנד הגיע השיר למקום הראשון. בנוסף הוא העפיל לשלושת הגדולים במצעדים בגרמניה בלגיה, אירלנד, שווייץ ואיסלנד. השיר שימש בפסקול של מספר סרטים:"יותר מאהבה" ב-1999, "היצ'" בשנת 2005, Towelhead ב-2007 ו"תוכנית גיבוי" בשנת 2010. דולי פארטון ביצעה גרסת כיסוי לשיר ב-2008. ווירד אל ינקוביץ' ביצע לשיר גרסה פארודית באלבומו בשם "Drives Like Crazy" אודות אשה שאף אחד אינו רוצה שתשב במושב הנהג. הקומיקאי ארסניו הול, בשם הבדוי Chunky A הקליט גרסה פארודית לשיר בשם "Ho Is Lazy" שהופיע באלבום שהוציא. קרמיט הצפרדע ומיס פיגי הקליטו גרסה לשיר באלבום של החבובות אשר יצא בשנת 1994. The Flying Pickets הקליטו גרסת א-קפלה שהופיעה באלבום The Original Flying Pickets: Volume 1. מידע על היצירה "She Drives Me Crazy" באתר מיוזיק בריינז מילות השיר "She Drives Me Crazy" באתר Genius סרטון השיר "She Drives Me Crazy" באתר יוטיוב She Drives Me Crazy, באתר Songfacts FINE YOUNG CANNIBALS, באתר official charts The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
המנון מקסיקו

ההמנון הלאומי המקסיקני (בספרדית: Himno Nacional Mexicano) הוא ההמנון הלאומי של מקסיקו, ההמנון חובר בידי פרנסיסקו גונזלס בוקנגרה. הוא הושר לראשונה בשנת 1854 ואומץ רשמית ב-1943, ההמנון מורכב מעשרה בתים ופזמון ומתאר ניצחונות צבאיים וקריאות הגנה על המולדת. ב-12 בספטמבר 1853 הכריז נשיא מקסיקו אנטוניו לופס דה סנטה אנה על תחרות לכתיבת ההמנון הלאומי, והציע פרס למחבר ההרכב הפואטי הטוב ביותר, המשורר פרנסיסקו שהתמקד בשירי אהבה לא ראה עצמו כמתאים לחבר המנון וסירב להשתתף, ארוסתו שלא אהבה את סירובו נעלה אותו בחדר ודרשה ממנו לחבר המנון על מנת לצאת, לאחר ארבע שעות השראה מאולצת הוציא המשורר את ההמנון בן עשרת הבתים מעבר לדלת וזכה בחרותו, השיר הוגש וזכה פה אחד ונבחר להמנון הלאומי, הזכייה הוכרזה בעיתון הרשמי של הפדרציה ב-3 בפברואר 1854. המנגינה נבחרה באותה תחרות והמנצח היה המלחין חואן בוטסיני, אך הכניסה שלו לא הייתה אסתטית ונדחתה, נערכה תחרות שנייה שבה ניצח חיימה נונו, שניהל מספר להקות צבאיות באותו זמן, לאחר שהוזמן על ידי הנשיא דה סנטה אנה שהתרשם מיכולותיו בקובה, לחנו של נונו שנקרא "אלוהים וחירות" נבחר מבין כל הלחנים והוגדר כיצירת מופת של מוזיקה קלאסית, ב-12 באוגוסט 1854, והתקבל רשמית ביום העצמאות 16 בספטמבר באותה שנה. מתוך השיר מבוצעים באופן רשמי רק הפזמון והבית הראשון, החמישי, השישי, והעשירי. החל משנת 1943. פזמון Mexicanos, al grito de guerra el acero aprestad y el bridón. Y retiemble en sus centros la Tierra, al sonoro rugir del cañón. Y retiemble en sus centros la Tierra, ¡al sonoro rugir del cañón! בית ראשון Ciña ¡oh Patria! tus sienes de oliva de la paz el arcángel divino, que en el cielo tu eterno destino por el dedo de Dios se escribió. Mas si osare un extraño enemigo profanar con su planta tu suelo, piensa ¡oh Patria querida! que el cielo un soldado en cada hijo te dio. פזמון בית חמישי ¡Guerra, guerra! sin tregua al que intente De la patria manchar los blasones! ¡Guerra, guerra! Los patrios pendones En las olas de sangre empapad. ¡Guerra, guerra! En el monte, en el valle Los cañones horrísonos truenen, Y los ecos sonoros resuenen Con las voces de ¡Unión! ¡Libertad! פזמון בית שישי Antes, patria, que inermes tus hijos Bajo el yugo su cuello dobleguen, Tus campiñas con sangre se rieguen, Sobre sangre se estampe su pie. Y tus templos, palacios y torres Se derrumben con hórrido estruendo, Y sus ruinas existan diciendo: De mil héroes la patria aquí fue. פזמון בית עשירי ¡Patria! ¡Patria! Tus hijos te juran Exhalar en tus aras su aliento, Si el clarín con su bélico acento los convoca a lidiar con valor. ¡Para ti las guirnaldas de oliva! ¡Un recuerdo para ellos de gloria! ¡Un laurel para ti de victoria! ¡Un sepulcro para ellos de honor! מדיה וקבצים בנושא המנון מקסיקו בוויקישיתוף
עקב צפוני

עקב צפוני (שם מדעי: Buteo hemilasius) הוא מין של עוף דורס מהסוג עקב אשר חי בצפון אסיה. עקב זה הוא המין הגדול בסוגו, אם כי כמה מדידות משוות אותו לזה של עקב פרוגינוס. בעבר הוא היה תת-מין של עקב עיטי אך הופרד. אורכו של עקב זה 57 - 71 ס"מ, מוטת כנפיו מגיעה לאורך 143 - 161 ס"מ ומשקלו 950 - 1,400 גרם בזכרים ו-970 - 2,050 גרם בנקבות הגדולות יותר. העקב בעל נוצות לבנות חיוורות מנומרות לאורך החזה והראש בכתמים כהים. הבטן עצמה כהה יותר וקצוות הכנפיים והזנב אפורים. העקב בעל כנפיים רחבות המותאמות לדאייה ובעל טפרים קטלניים ברגליו. עקב זה דואה מעל ערבות הרים גבוהים בחיפוש מזון ובחורף יורד למדרונות הנמוכים יותר. הוא מקנן בין הצוקים ומדרונות ההר בקן גדול עשוי מענפי עצים. עקב זה ניזון ממיני יונקים קטנים, עופות אחרים, זוחלים וגם חרקים כשהם נפוצים. העקב חי במדינות: בהוטן, סין, הונג קונג, הודו, פקיסטן, איראן, יפן, קזחסטן, צפון קוריאה, דרום קוריאה, מונגוליה, נפאל, רוסיה, טג'יקיסטן, ואוזבקיסטן. מדיה וקבצים בנושא עקב צפוני בוויקישיתוף עקב צפוני, באתר ITIS (באנגלית) עקב צפוני, באתר NCBI (באנגלית) עקב צפוני, באתר Animal Diversity Web (באנגלית) עקב צפוני, באתר GBIF (באנגלית) עקב צפוני באתר הרשימה האדומה של IUCN
עקעק תכול מצוי

עקעק תכול מצוי (שם מדעי: Cyanopica cyanus) הוא מין של ציפור שיר ממשפחת העורביים אשר חיה בצפונה של אסיה. הוא מצוי במרבית סין, צפון קוריאה, דרום קוריאה, יפן וצפונה של מונגוליה ודרום סיביר. במראהו הוא מזכיר מעט עקעק זנבתן אך שייך לסוג שונה, עקעק תכול, בו מין נוסף - עקעק איברי. עקעק זה מגיע לאורך 31 - 35 ס"מ עם זנב ארוך וכחול באורך 16 - 20 ס"מ. הראש והמקור שחורים, הגרון החזה והעורף לבנים והגוף והכנפיים חומים בהירים-אפורים. העקעק חי ביערות מחטניים ומצוי גם ביערות נשירים ובפארקים עירוניים. הוא פועל במשך היום בקבוצות המונות לעיתים עד 70 פרטים ומחפש מזון לפני החורף האכזרי. הוא ניזון בעיקר מצנוברים, בלוטים, פירות רכים וגם מחסרי חוליות המצויות בין הענפים והצמחים. חלק מהעקעקים גם ניזונים משאריות מזון של אנשים. עקעקים אלה מקננים באביב בין ענפי עצים בקן כדורי ובו הנקבה מטילה 6 - 8 ביצים הבוקעים לאחר 15 יום. שני ההורים מטפלים בגוזלים עד לבגרותם. מדיה וקבצים בנושא עקעק תכול מצוי בוויקישיתוף עקעק תכול מצוי, באתר ITIS (באנגלית) עקעק תכול מצוי, באתר NCBI (באנגלית) עקעק תכול מצוי, באתר האנציקלופדיה של החיים (באנגלית) עקעק תכול מצוי, באתר GBIF (באנגלית) עקעק תכול מצוי באתר הרשימה האדומה של IUCN
טקס פרסי האקדמיה הבריטית לקולנוע ה-68

טקס פרסי האקדמיה הבריטית לקולנוע ה-68 הידוע בשם טקס הבאפט"א נערך ב-8 בפברואר 2015 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2014. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2014. על שמות המועמדים הכריזו ב-9 בינואר 2015 סטיבן פריי והשחקן סם קלאפלין. הטקס שודר בערוץ BBC One ובערוץ. סטיבן פריי הנחה את הטקס בפעם העשירית. הטקס נפתח בהופעה של להקת הרוק הבריטית קסביאן בשיר "Stevie". הסרט "התבגרות" זכה בשלושה פרסים מתוך חמש קטגוריות כולל הסרט הטוב ביותר, הבמאי הטוב ביותר לריצ'רד לינקלייטר, ושחקנית המשנה הטובה ביותר לפטרישה ארקט. אדי רדמיין זכה בפרס השחקן הראשי הטוב ביותר עבור הופעתו בסרט "התאוריה של הכול". ג'וליאן מור זכתה בפרס השחקנית הראשית הטובה ביותר על הופעתה בסרט "עדיין אליס". ג'יי קיי סימונס זכה בפרס שחקן המשנה הטוב ביותר על הופעתו בסרט "ויפלאש". הסרט "מלון גרנד בודפשט" זכה בחמישה פרסים מתוך 11 קטגוריות. ג'ק אוקונל זכה בפרס הכוכב העולה. הסרט "התאוריה של הכול" בבימויו של ג'יימס מארש זכה לפרס הסרט הבריטי המצטיין לשנת 2014. סרט האנימציה "סרט לגו" זכה בפרס האנימציה הטוב ביותר ו-"Citizenfour" זכה בפרס הסרט התיעודי הטוב ביותר. מייק לי BBC Films טקס פרסי גלובוס הזהב ה-72 טקס פרסי אוסקר ה-87 מדיה וקבצים בנושא טקס פרסי האקדמיה הבריטית לקולנוע ה-68 בוויקישיתוף טקס פרסי באפט"א ה-68 טקס פרסי האקדמיה הבריטית לקולנוע ה-68, במסד הנתונים הקולנועיים IMDb (באנגלית) "Film Awards Information". British Academy of Film and Television Arts. נבדק ב-8 בפברואר 2015. {{cite web}}: (עזרה) "Baftas 2015: Fry and Claflin announce nominations". BBC News. 9 בינואר 2015. נבדק ב-8 בפברואר 2015. {{cite news}}: (עזרה) Sherwin, Adam (28 בינואר 2015). "Kasabian poached by Baftas after Brits snub". The Independent. נבדק ב-8 בפברואר 2015. {{cite news}}: (עזרה) Brown, Mark (8 בפברואר 2015). "Baftas 2015: Boyhood wins top honours but Grand Budapest Hotel checks out with most". The Guardian. נבדק ב-8 בפברואר 2015. {{cite news}}: (עזרה) "Bafta Film Awards 2015: Winners". BBC News. נבדק ב-8 בפברואר 2015. {{cite web}}: (עזרה) Rebecca Hawkes, ‏Bafta 2015 film awards - as it happened, The Telegraph, 8 February 2015 Pulver, Andrew (3 בפברואר 2015). "Mike Leigh to be given 2015 Bafta fellowship". The Guardian. נבדק ב-8 בפברואר 2015. {{cite news}}: (עזרה)
עקעק תכול

עקעק תכול (שם מדעי: Cyanopica) הוא סוג של ציפורי שיר ממשפחת העורביים השייכים לקבוצת העקעקים, בה העקעק הזנבתן החי בישראל. בסוג זה 2 מינים החיים בין אירופה לצפון אסיה ואינם חיים בישראל. בצורתם שני מינים אלה בעלי גוף בינוני, מקור ישר וחד בצבע שחור וכנפיים בעלות גוון תכול שנתן להם את שמם. הם חיים בקבוצות קטנות ביערות מחטניים ונשירים, לעיתים באזורים קרים. לתזונתם הם מתבססים על בלוטים, נבטים ובעלי חיים קטנים. מדיה וקבצים בנושא עקעק תכול בוויקישיתוף עקעק תכול, באתר ITIS (באנגלית) עקעק תכול, באתר NCBI (באנגלית) עקעק תכול, באתר האנציקלופדיה של החיים (באנגלית) עקעק תכול, באתר GBIF (באנגלית)
המנון דומיניקה

אי היופי, אי הפאר (באנגלית: Isle of Beauty, Isle of Splendour) הוא ההמנון הלאומי של דומיניקה, הוא נכתב בידי וילפרד אוסקר מורגן פונד, והולחן בידי למואל מקפרסון כריסטיאן בשנת 1967. Isle of beauty, isle of splendour, Isle to all so sweet and fair, All must surely gaze in wonder At thy gifts so rich and rare. Rivers, valleys, hills and mountains, All these gifts we do extol. Healthy land, so like all fountains, Giving cheer that warms the soul. Dominica, God hath blest thee With a clime benign and bright, Pastures green and flowers of beauty Filling all with pure delight, And a people strong and healthy, Full of godly reverent fear. May we ever seek to praise Thee For these gifts so rich and rare. Come ye forward, sons and daughters Of this gem beyond compare. Strive for honour, sons and daughters, Do the right, be firm, be fair. Toil with hearts and hands and voices. We must prosper! Sound the call, In which ev'ryone rejoices, "All for Each and Each for All." אי היופי, אי הפאר, אי כה מתוק והוגן. בוודאי כולם בפליאה מתבוננים, איך כה עשירות ונדירות מתנותיך . נהרות, עמקים, גבעות והרים, כל מתנות אלו אנחנו מהללים. אדמה בריאה, כמו כל המעיינות, מעודד ומחמם את הנשמה. דומיניקה, יברך אותך אלוהים, עם חיוך שפיר ובהיר. מרעה ירוק ופרחי יופי, בתענוג טהור ימלאו הכל, ואנשים חסונים ובריאים, בפחד ויראת כבוד אלוהים מלאים, הלוואי ונבקש להללך, על כל מתנות עשירות ונדירות אלו. בואו קדימה בנים ובנות, מפנינה זאת שאין להשוות. השתוקקו לכבוד, בנים ובנות, עשו את הנכון, היו תקיפים והוגנים. עמלו עם לבבות, ידיים וקולות, אנו חייבים לשגשג, להשמיע את הקריאה, שבה כולם שמחים, "אחד בשביל כולם - וכולם בשביל אחד". מדיה וקבצים בנושא המנון דומיניקה בוויקישיתוף ההמנון ביוטיוב
קיק אגוזים מנוקד

קיק אגוזים מנוקד (שם מדעי: Nucifraga caryocatactes) הוא מין של ציפור שיר ממשפחת העורביים אשר חי ברחבי אירואסיה ביערות מחטניים ונשירים מאירופה עד לסיביר וליפן במזרח. קיק האגוזים דומה במראהו לעורבני אך בעל מקור נוקשה שחור המותאם לפיצוח זרעים קשים או בלוטים. הוא מגיע לאורך 32–38 ס"מ, בעל מוטת כנפיים של 49–53 ס"מ ומשקלו 120–170 גרם. הקיק בעל נוצות חומות-לבנות עם מצח בצבע חום, אזור שת לבן וקצוות כנפיים וזנב שחורים. הרגליים אפורות ובעלות טפרים חזקים והעיניים שחורות. קיק האגוזים ניזון בעיקר מצנוברים של עצי אורן ממגוון מינים וכן מזרעי לוז ואשוחית, אותם הוא מחלץ מקליפתם באמצעות נקישה עם מקורו ושימוש בלשונו הארוכה ובעלת הקרסים לחילוץ הצנוברים. אם זה לא עוזר הוא ינסה לנפץ את הקליפה בחבטות תוך שהוא מצמיד את הזרעים לרגליו. הקיק אוסף את הזרעים ואת חלקם טומן באתרי מסתור, מה שלפעמים עוזר לאורנים הצעירים לנבוט ומסייע בעקיפין לעץ. בנוסף הוא ניזון ממזונות נוספים כמו פירות, דבש, דבורים וחרקים נוספים וגם מגוזלים, ביצים, מכרסמים קטנים ונבלות. הקיק חי בזוג על עץ שבו מקננים והנקבה מטילה בו 2–4 ביצים הבוקעות לאחר 18 יום. שני ההורים מטפלים בגוזלים. תת-מינים: Nucifraga caryocatactes caryocatactes Nucifraga caryocatactes macrorhynchos Nucifraga caryocatactes rothschildi Nucifraga caryocatactes japonicus Nucifraga caryocatactes interdicta Nucifraga caryocatactes macella Nucifraga caryocatactes hemispila Nucifraga caryocatactes owstoni מדיה וקבצים בנושא קיק אגוזים מנוקד בוויקישיתוף קיק אגוזים מנוקד, באתר ITIS (באנגלית) קיק אגוזים מנוקד, באתר NCBI (באנגלית) קיק אגוזים מנוקד, באתר GBIF (באנגלית) קיק אגוזים מנוקד באתר הרשימה האדומה של IUCN
קיק אגוזים

קיק אגוזים (שם מדעי: Nucifraga) הוא סוג של ציפורי שיר ממשפחת העורביים, בו 3 מינים החיים ביערות המחטניים של אמריקה הצפונית, צפון אירואסיה והרי ההימלאיה והם משמשים כמפיצי זרעים של עצי מחט. ציפורי הקיק ניזונים בעיקר מזרעי עצי אורן, אשוחית ועצים מחטניים נוספים וכן מעצים נוספים. הם בעלי מקור קשיח שחור, מקור המזכיר את מקור העורבני, קרוב משפחתו אך ארוך יותר וכפוף מטה. הקיק בעל נוצות חומות-לבנות מנומרות בשחור ובעל עיניים שחורות. הוא חי בזוגות ולעיתים בקבוצות גדולות יותר בין ענפים העצים ומחלץ בעזרת לשונו את הצנוברים מהאצטרובלים. הוא אוסף ומפזר כך הרבה זרעים שהוא שומר לחורף ולעיתים העצים מסתייעים בו כדי להפיץ את עצמם. קיק אגוזים מנוקד (Nucifraga caryocatactes) קיק אגוזים אמריקאי (Nucifraga columbiana) Nucifraga multipunctata מדיה וקבצים בנושא קיק אגוזים בוויקישיתוף קיק אגוזים, באתר ITIS (באנגלית) קיק אגוזים, באתר NCBI (באנגלית) קיק אגוזים, באתר GBIF (באנגלית) קיק אגוזים, באתר אנציקלופדיה בריטניקה (באנגלית)
רוטב לחם

רוטב לחם (באנגלית: Bread sauce) הוא רוטב חם או קר מהמטבח האנגלי, הנאכל בדרך כלל עם בשר עוף או בשר הודו צלויים. הרוטב מהווה חלק ממאכלי חג המולד המסורתיים, ונאכל על פי רוב ביחד עם הצלי בארוחת חג המולד. יש הרואים ברוטב הלחם חלק בלתי נפרד מחג המולד במטבח הבריטי. לצורך הכנת הרוטב מפוררים לחם, מבשלים חלב, חמאה עם בצל בו נעוצים ציפורנים, עלי דפנה ופלפל אנגלי, התערובת מסוננת, מעורבבת עם פירורי לחם, וחמאה נוספת, הבצל נסחט לתוך התערובת, וזו מתובלת עם מוסקט, עלה דפנה, פלפל ומלח. ראשיתו של הרוטב במטבח האנגלי של ימי הביניים והוא הוגש כשהוא מלווה עוף או הודו ממולאים. בראשיתו נעשה שימוש בלחם יבש, כך שהוא אפשר שימוש מחדש בלחם זה. הרוטב קל להכנה, ונעשה שימוש במרכיבים זמינים. מאכלים על בסיס לחם, היו מקובלים בכל רחבי אירופה בימי הביניים. פרנץ' טוסט פנצנלה פתוש • Harlan Walker, Milk-- Beyond the Dairy, P. 229 • The foods of England Project מדיה וקבצים בנושא רוטב לחם בוויקישיתוף מתכון לרוטב לחם של נייג'לה לוסון מתכון לרוטב לחם של הסטון בלומנטל מתכון לרוטב לחם של דיליה סמית' רוטב לחם באתר של נייג'לה לוסון Rachel Fellows, In praise of bread sauce Bee Wilson, ‏The Kitchen Thinker: Bread sauce, The Telegraph, 20 December 2010 מרכיבי רוטב לחם מסורתי על פי דיליה סמית' ההיסטוריה של רוטב הלחם
רסאם פירירי

רסאם פירירי (בנפאלית: रेशम फिरिरी, תרגום: ליבי מתנופף ברוח כמשי) הוא פזמון נפאלי עממי אשר הפך ללהיט, ומהווה אחד מאבני היסוד במוזיקה הנפאלית המודרנית. השיר נפוץ ביותר בקרב נגני רחוב המנגנים את השיר באמצעות סראנגי (אנ') - כלי קשת נפאלי עממי. השיר הולחן על ידי בונדי פריאר והוקלט במקור על ידי סונדאר שרסטה ודוואריקה לל ג'ושי. פרק זה לוקה בחסר. אנא תרמו לוויקיפדיה והשלימו אותו. ליבי מתנופף ברוח כמשי, האם לעוף גבוה או לשבת על גבעה? ככלב הנענה לקריאות "קוטי קוטי (מילת קריאה לכלב)" וכחתול הנענה לקריאות "סורי" אהבתנו בצומת דרכים תחכנה. אקדח בעל קנה אחר או אקדח בעל שני קנים המכוון לאיל, לא לאיל אני מכוון, אלא לאהובת ליבי. אם מטוס בשמיים אין, גם לא מכונית על הכביש, עגלת שוורים ישנה. אם ליבך כליבי אהבתנו תגדלנה ותתעצמנה, אז בואי. על יד התהום מסוכן הוא לעגל. איני יכול לעזוב, בואי נלך יחד, אהובתי. ניתוח מילות השיר (באנגלית) ערך זה הוא קצרמר בנושא שירים ובנושא נפאל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רסאם פירירי".